**ОДОБРЯВАМ:…………………………**

**КИРИЛ ВЪТЕВ**

*Министър на земеделието и храните*

**ПРОТОКОЛ**

Днес 02.10.2023 г. в 10.00 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Диана Василева Георгиева - гл. експерт в ГД „ Аграрно развитие” в ОД “Земеделие” Добрич;

 2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Назначена със Заповед № РД-04-98/29.09.2023 г. на директора на ОД “Земеделие” - Добрич се събра във връзка с провеждането на търг с тайно наддаване по реда на чл.27, ал.8 от ЗСПЗЗ и чл.56к, ал.10 от ППЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване на основание Заповед № РД-04-88/28.08.2023 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 55/29.08.2023 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Добричка, кметството на с. Славеево, общ. Добричка и на интернет страниците на МЗХ и ОД «Земеделие» Добрич.

В срок до 28.09.2023 г. (включително), определен със Заповед № РД-04-88/28.08.2023 г. на Директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера ПО-03-1 и ПО-03-2 от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| Община | Землище | № на имот | Площ/кв.м | НачалнаЦена/лева | Депозит | Разходи по чл.56ш от ППЗСПЗЗ/лв/ |
| Добричка | Славеево | УПИ IV, кв. 27 | 1062,00 | 5540,00 | 554,00 | 96,00 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

 Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

 След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

 **І.** В плик с **входящ № ПО-03-1,** подаден и вписан в 10.42 часа на 26.09.2023 г. в регистъра на Областна дирекция „Земеделие” – Добрич от **ЕТ „Тихомир Данев Димитров“** от гр. Добрич, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 554,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ, Протокол от 20.09.2023 г. с взето решение за участие в търг за УПИ IV, кв. 27 по регулационния план на с. Славеево, общ. Добричка.

 Комисията установи, че внесения депозит отговаря на изискванията съгласно Заповед № РД-04-88/28.08.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

 Предложената цена от кандидата за **УПИ IV, кв. 27**, частна държавна собственост с площ от 1,062 дка, находящ се в регулацията на **с. Славеево**, община Добричка, област Добрич е в размер на **5 640,00 /пет хиляди шестстотин и четиридесет/ лева.**

 **ІІ.** В плик с **входящ № ПО-03-2,** подаден и вписан в 11.06 часа на 27.09.2023 г. в регистъра на Областна дирекция „Земеделие” – Добрич от **Димитър Тодоров Загоров** от гр. Добрич, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 554,00 лева /10% от началната тръжна цена/, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ.

 Комисията установи, че внесения депозит отговаря на изискванията съгласно Заповед № РД-04-88/28.08.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

 Предложената цена от кандидата за **УПИ IV, кв. 27**, частна държавна собственост с площ от 1,062 дка, находящ се в регулацията на **с. Славеево**, община Добричка, област Добрич е в размер на **5 580,00 /пет хиляди петстотин и осемдесет/ лева.**

След извършена проверка на подадените в Областна дирекция ”Земеделие” – Добрич, 2 броя заявления по образец съгласно чл.56к, ал.1 и 2 от ППЗСПЗЗ за участие в търга и въз основа на предложенията на кандидатите, комисията,

**Р Е Ш И:**

 **1. За УПИ IV, кв. 27**, частна държавна собственост с площ от 1,062 дка, находящ се в регулацията на **с. Славеево**, община Добричка, област Добрич, с начална тръжна цена **5540,00 лева,** класира:

 **На първо място - ЕТ „Тихомир Данев Димитров“** от гр. Добрич**,** с най-висока предложена цена от **5 640,00 /пет хиляди шестстотин и четиридесет/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

 **На второ място – Димитър Тодоров Загоров,** с предложена по-ниска цена от тази на първия заявител, а именно **5 580,00 /пет хиляди петстотин и осемдесет/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

 Търгът приключи в 10:15 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/……………**

/ Веселин Овчаров /

**Членове: 1………/П/………………**  **2…………/П/……………..**

 **/** Диана Георгиева / */*Славка Кирова/